જોકે કેજરીવાલે તેના ભાષણમાં કહ્યું તે પ્રમાણે કમલ હાસને એક વૈકલ્પિક રાજકીય પક્ષ ઊભો કર્યો છે. તે ડીએમકે અને એઆઇએડીએમકે બંને માટે વિકલ્પ બનીને રહેશે એમ કેજરીવાલે કહ્યું. જોકે એ વાત સાચી છે કે ડીએમકે અને એઆઇએડીએમકે બંનેની મૂળભૂત વિચારસરણી સરખી હતી. બંને દ્વવિડવાદમાંથી ઊભી થયેલી છે. તેના કારણે કોંગ્રેસ અને ભાજપ જેવા રાષ્ટ્રીય પક્ષ માટે તામિલનાડુમાં રાજકારણ કરવું મુશ્કેલ છે. કોંગ્રેસ પણ ધીમે ધીમે આ બંને પક્ષો સામે પોતાનું વજૂદ ગુમાવતી રહી છે. ભૂતકાળમાં બંને પક્ષો સાથે કોંગ્રેસે સમજૂતી કરેલી. બાદમાં જયલલિતાએ ભાજપતરફી વલણ દાખવ્યું હતું. પરંતુ કમલ હાસન અને રજનીકાન્ત કદાચ તદ્દન નવું જ કેન્દ્ર ઊભું કરવા માગે છે જ્યાં બે સ્થાનિક પક્ષો અને બે રાષ્ટ્રીય પક્ષો મહત્ત્વના ના રહે.